CELEX: 62015TN0557
Language: sk
Date: 2015-09-16 00:00:00
Title: Vec T-557/15 P: Odvolanie podané 16. septembra 2015: Fernando De Esteban Alonso proti uzneseniu Súdu pre verejnú službu z 15. júla 2015 vo veci F-35/15, De Esteban Alonso/Komisia

9.11.2015   
            
            
               SK
            
            
               Úradný vestník Európskej únie
            
            
               C 371/44
            
         Odvolanie podané 16. septembra 2015: Fernando De Esteban Alonso proti uzneseniu Súdu pre verejnú službu z 15. júla 2015 vo veci F-35/15, De Esteban Alonso/Komisia
   (Vec T-557/15 P)
   (2015/C 371/45)
   Jazyk konania: francúzština
   
      Účastníci konania
   
   
      Odvolateľ: Fernando De Esteban Alonso (Saint-Martin-de-Seignanx, Francúzsko) (v zastúpení: C. Huglo, advokát)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil uznesenie F-35/15 z 15. júla 2015, ktorým predseda Súdu pre verejnú službu zamietol jeho žalobu,
            
         
               —
            
            
               zrušil rozhodnutie menovacieho orgánu z 21. novembra 2014, doručené 3. decembra 2014, ktorým sa zamietla sťažnosť č. R/865/14 podaná odvolateľom 5. augusta 2014,
            
         
               —
            
            
               zaviazal Európsku komisiu vyplatiť sumu 17  242,51 eura aktualizovanú o na 24  242,51 eura k dňu podania odvolania,
            
         
               —
            
            
               zaviazal Európsku komisiu zaplatiť sumu 3  000 eur z titulu mimosúdnych výdavkov, ako aj všetkých trov konania s výhradou prispôsobenia sumy.
            
         
      Odvolacie dôvody a hlavné tvrdenia
   
   Na podporu svojho odvolania odvolateľ uvádza tri odvolacie dôvody.
   
               1.
            
            
               Prvý odvolací dôvod je založený na popretí spravodlivosti, keďže Súd pre verejnú službu (ďalej len „SVS“) rozhodol uznesením bez toho, aby povolil novú výmenu vyjadrení alebo verejné pojednávanie.
            
         
               2.
            
            
               Druhý odvolací dôvod je založený na porušení zásady kontradiktórnosti a práva na obranu, keďže SVS rozhodol uznesením bez toho, aby povolil novú výmenu vyjadrení alebo verejné pojednávanie.
            
         
               3.
            
            
               Tretí odvolací dôvod je založený na nesprávnom právnom posúdení, keďže SVS pripojil k podmienkam upraveným pre pomoc poskytnutú inštitúciou podľa článku 24 Služobného poriadku úradníkov Európskej únie novú podmienku.